કોલંબોઃ શ્રીલંકાના રાષ્ટ્રપતિ મૈત્રીપાલા સિરિસેનાએ સંસદને ભંગ કરી દીધી છે. સાથોસાથ 5 જાન્યુઆરીએ દેશમાં ચૂંટણી યોજવાની જાહેરાત કરી. તેનાથી સ્પષ્ટ થઈ ગયું કે વડાપ્રધાન મહિન્દ્રા રાજપક્ષે પાસે ગૃહમાં પૂરતું સમર્થન નહોતું. 26 ઓક્ટોબરે નાટકીય ઘટનાક્રમમાં સિરિસેનાએ વડાપ્રધાન રાનિલ વિક્રમસિંઘેને બરખાસ્ત કરીને પૂર્વ રાષ્ટ્રપતિ મહિન્દ્રા રાજપક્ષેને વડાપ્રધાન તરીકે શપથ લેવડાવ્યા હતા. ત્યારબાદથી શ્રીલંકામાં રાજકીય સંકટ ઊભું થયું હતું.